Vilis Vītols (tautsaimnieks)
Vilis Vītols (dzimis 1879. gada 29. septembrī Jaunjelgavā, miris 1973. gada 21. decembrī Vašingtonā, ASV) bija latviešu tautsaimnieks. Tautas padomes loceklis, Latvijas Universitātes prorektors, Latvijas Tirdzniecības un rūpniecības bankas direktors. Viens no 1944. gada 17. marta Latvijas Centrālās padomes memoranda parakstītājiem. Viņa mazdēls Vilis Vītols (1934) ir būvuzņēmējs, mecenāts un sabiedrisks darbinieks.